Be the first to know any news. You will get latest stories and video updates through the day. You can turn them off anytime.
© 2022 The Argus. All right reserved.
© 2022 The Argus. All right reserved.
© 2022 The Argus. All right reserved.
© 2022 The Argus. All right reserved.
Logged out successfully!
Pakistan| Sat, Oct 24 | 4:31 p.m.
ଅର୍ଗସ ବ୍ୟୁରୋଃ ଆତଙ୍କବାଦୀ ଦେଶ ତାଲିକାରେ ପୁଣି ରହିଲା ପାକିସ୍ତାନ । ଯାହା ପୂର୍ବରୁ ଅନୁମାନ କରା ଯାଉଥିଲା ପୁଣି ଘଟିଲା ସେହି ଘଟଣା । ବିଫଳ ହେଲା ଆତଙ୍କବାଦୀ ଦେଶ ପାକିସ୍ତାନର ସମସ୍ତ ଚେଷ୍ଟା ।
ଭାରତର ଦାବୀ ଅନୁସାରେ ଆତଙ୍କବାଦୀ ଦେଶ ତାଲିକାରେ ପୁଣି ରହିଲା ପାକିସ୍ତାନ । ଫେବୃଆରୀ ୨୦୨୧ ପର୍ଯ୍ୟନ୍ତ ପାକିସ୍ତାନକୁ ରଖାଗଲା ଏଫ୍ଏଟିଏଫ୍ର ଗ୍ରେ ଲିଷ୍ଟ୍ରେ । ଏଥିଯୋଗୁଁ ପାକିସ୍ତାନକୁ ମିଳିବ ନାହିଁ ଆନ୍ତର୍ଜାତାକ ସାହାଯ୍ୟ,ପ୍ରଭାବିତ ହେବ ସେହି ଦେଶର ଅର୍ଥନୀତି ।
ବିଶ୍ୱର ମୋଷ୍ଟ୍ ୱାଂଟେଡ଼୍ ଆତଙ୍କବାଦୀଙ୍କୁ ପ୍ରଶୟ ଦେବା ସହିତ ଆତଙ୍କବାଦ କାର୍ଯ୍ୟକଳାପକୁ ପ୍ରୋତ୍ସାହିତ କରିବା ଏବେ ଭାରି ମହଙ୍ଗା ପଡ଼ିବାକୁ ଯାଉଛି ପାକିସ୍ତାନକୁ । ବେଆଇନ୍ ଅର୍ଥ କାରବାର ଏବଂ ଆତଙ୍କବାଦୀଙ୍କୁ ଅର୍ଥ ଯୋଗାଣ ଉପରେ ସତର୍କ ଦୃଷ୍ଟି ରଖୁଥିବା ଆନ୍ତର୍ଜାତିକ ସଂଗଠନ ଫାଇନାନ୍ସିଆଲ୍ ଆକ୍ସନ୍ ଟାକ୍ସ ଫୋର୍ସ ବା ଏଫ୍ଏଟିଏଫ୍ ଗ୍ରେ ଲିଷ୍ଟ୍ରେ ପୁଣି ରହିଲା ପାକିସ୍ତାନ ।
ଯେଉଁ ଦେଶଗୁଡ଼ିକ ଏଫ୍ଏଟିଏଫ ଦ୍ୱାରା ସ୍ଥିର ହୋଇଥିବା ସର୍ତ ପାଳନ କରିବାରେ ବିଫଳ ହୋଇଥାନ୍ତି ସେମାନଙ୍କୁ ଗ୍ରେ ଲିଷ୍ଟରେ ରଖାଯାଇ ପୁଣି ସମୟ ସୀମା ଦିଆ ଯାଇଥାଏ । ପାକିସ୍ତାନ ଏଥିରେ ବିଫଳ ହେବ ବୋଲି ବହୁପୂର୍ବରୁ ଅନୁମାନ କରା ଯାଉଥିଲା କାରଣ ସେହି ଦେଶ ଏଫ୍ଏଟିଏଫର ୨୭ ଟି ସର୍ତରୁ ୬ ଟି ମୁଖ୍ୟ ସର୍ତକୁ ଏପର୍ଯ୍ୟନ୍ତ ପୁରଣ କରି ପାରିନି ।
ଯେତେ ଚେତାବନୀ ଦେଲେ ବି ଆତଙ୍କବାଦୀଙ୍କୁ ନିଜ ଦେଶରେ ପ୍ରଶୟ ଦେଇ ପଡ଼ୋଶୀ ଭାରତ ସମେତ ବିଶ୍ୱରେ ଆତଙ୍କବାଦକୁ ବଢ଼େଇ ଚାଲିଛି ପାକିସ୍ତାନ । ବିଶେଷ କରି ମୌଲାନା ମାସୁଦ୍ ଆଝାର୍, ହାଫିଜ୍ ସୟିଦ୍, ରେହମାନ୍ ଲାକ୍ଭି, ଦାଉଦ୍ ଇବ୍ରାହିମ୍ ଭଳି ମୋଷ୍ଟ୍ ୱାଂଟେଡ଼୍ ଆତଙ୍କବାଦୀଙ୍କ ବିରୋଧରେ କାର୍ଯ୍ୟାନୁଷ୍ଠାନ ଗ୍ରହଣ କରିବାରେ ବିଫଳ ହେବାରୁ ଏଫ୍ଏଟିଏଫର ଚଳିତ ବୈଠକରେ ପାକିସ୍ତାନକୁ ପୁଣି ୨୦୨୧ ଫେବ୍ରୃଆରୀ ପର୍ଯ୍ୟନ୍ତ ଗ୍ରେ ଲିଷ୍ଟ୍ରେ ରଖିବାକୁ ନିଷ୍ପତି ନିଆଯାଇଛି ।
ଏହି ଆତଙ୍କବାଦୀଙ୍କ ଦ୍ୱାରା ଚାଲିଥିବା ସଂଗଠନଗୁଡ଼ିକ ଅନେକ ସମୟରେ ଭାରତକୁ ଟାର୍ଗେଟ୍ କରି ସନ୍ତ୍ରାସବାଦ କାର୍ଯ୍ୟ ଚଳେଇଥା'ନ୍ତି । ସେଥିପାଇଁ ପାକିସ୍ତାନକୁ ପୁଣି ଗ୍ରେ ଲିଷ୍ଟରେ ରଖାଯାଉ ବୋଲି ଭାରତ ତରଫରୁ କରା ଯାଇଥିବା ଦାବୀକୁ ମାନିନେଇ ଏଫ୍ଏଟିଏଫ ଏହି ପଦକ୍ଷେପ ନେଇଛି ।
ତେବେ ଏଫ୍ଏଟିଏଫର ଏହି ନିଷ୍ପତି ପାକିସ୍ତାନର ବୁଡ଼ି ଯାଉଥିବା ଅର୍ଥନୀତି ପାଇଁ ଆଣିପାରେ ଆହୁରି ବିପର୍ଯ୍ୟୟ । ଏହି କାରଣରୁ ସେହି ଦେଶକୁ ଇଂଟରନ୍ୟାସନାଲ ମନିଟାରୀ ଫଣ୍ଡ୍, ୱାର୍ଲ୍ଡ ବ୍ୟାଙ୍କ୍, ଏସିଆନ୍ ଡେଭେଲପ୍ମେଂଟ୍ ବ୍ୟାଙ୍କ, ୟୂରୋପିଆନ୍ ୟୂନିୟନ ଭଳି ସଂସ୍ଥାରୁ ଆର୍ଥିକ ସାହାଯ୍ୟ ମିଳିବାରେ ସମସ୍ୟା ସୃଷ୍ଟି ହେବ ।
ଆନ୍ତର୍ଜାତିକ ଚାପ ସତ୍ୱେ ଋଣଭାରରେ ବୁଡ଼ିଥିବା ପାକିସ୍ତାନ ଆତଙ୍କବାଦ ଦମନ କ୍ଷେତ୍ରରେ କୌଣସି ପଦକ୍ଷେପ ନେଉ ନଥିବାରୁ ଏବେ ତା ପାଇଁ ଆହୁରି ଅଡ଼ୁଆ ବଢ଼ିବାର ଆଶଙ୍କା ଦେଖାଦେଇଛି ।
